A Bizottság 128/91/EGK rendelete
(1991. január 18.)
a sertéshús magánraktározási támogatására vonatkozó különleges feltételekről szóló 3792/90 /EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb az 1249/89/EGK rendelettel [1] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 4. cikke (6) bekezdésére, 5. cikke (4) bekezdésére, valamint 7. cikke (2) bekezdésére,
mivel a 3792/90/EGK bizottsági rendeletnek [3] megfelelően a sertéshúságazatban magántárolási támogatást vezettek be; mivel az ilyen támogatásra jogosult termékeket az említett rendelet melléklete felsorolja;
mivel egyes, gyakran forgalmazott vágott részek e listán nem szerepelnek; mivel ezért az érintett intervenciós intézkedés hatékonyságának növelése érdekében a listát ki kell egészíteni;
mivel az e rendeletben előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
A 3792/90/EGK rendelet mellékletének helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet az 1991. január 21-től benyújtott támogatási kérelmekre kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1991. január 18-án.